 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**din 3 MAI 2017**

 privind solicitarea de emitere a avizului de mediu pentru Plan Urbanistic Zonal - Construire ansamblu rezidențial Sigmir Residence, în loc. comp. Sigmir, nr. 177, municipiul Bistrița, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 3897/5.04.2017,

 **în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 3.05.2017, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic Zonal** - Construire ansamblu rezidențial Sigmir Residence, în loc. comp. Sigmir, nr. 177, municipiul Bistrița, judeţul Bistriţa-Năsăud,

**titular**: **SC SIGMIR RESIDENCE 1 SRL** din municipiul Bistrița, loc. comp. Sigmir, nr. 177, judeţul Bistriţa-Năsăud,

**referitor la**: construirea unui ansamblu rezidențial cu 147 de unitati locative, a unui spatiu comercial, o grădiniță si a unei zone de relax (complex SPA).

 Bilanţ teritorial:

- suprafaţă teren - 50360 mp;

- spatii construite locuire + comercial - 12525,2 + 2504 = 15029,2 mp

- circulatii auto (drumuri) + trotuare 10380 mp

- parcaje spatii comerciale - 2803 mp

- circulatii pietonale pe parcele - 7540 mp

- spatii verzi pentru locuinte - 14098,10 mp

- spatii verzi publice - 509.7 mp + suprafata amenajata aflata in posesia ANIF

- POT existent - 0 %;

- POT propus - 38 %;

- CUT existent - 0 %;

- CUT propus - 0,76%;

**care propune**:

- construirea unui ansamblu rezidențial cu 147 de unitati locative, a unui spatiu comercial, o grădiniță si a unei zone de relax (complex SPA);

- regim de înălțime propus - P+1E

- acces la parcelă – din DJ 151;

- în interiorul parcelei se vor realiza:

- 147 de unitati locative 12525,2 mp,

- un complex SPA 1100.85 mp,

- o gradinita 403.25 mp,

- un centru comercial 1000.10 mp;

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

 *- în prezent terenul studiat are folosinţa de teren agricol;*

 *- PUZ-ul propus creează un cadru pentru trecerea terenului în intravilan şi implementarea unui proiect de construire a unui ansamblu rezidențial cu 147 de unitati locative, a unui spatiu comercial, o grădiniță si a unei zone de relax (complex SPA);*

*- prin PUZ-ul studiat se propun:*

 *- stabilirea funcţiunii zonei;*

 *- precizarea regimului de înălţime şi a indicatorilor privind utilizarea terenului (POT, CUT);*

 *- realizare accese carosabile şi pietonale;*

 *- aliniamente obligatorii, distanţe de retragere de la aliniament;*

 *- echiparea edilitară a amplasamentului;*

 *- reguli cu privire la amplasarea de spaţii verzi şi împrejmuiri;*

 *- reguli cu privire la păstrarea integrităţii mediului;*

 *- conform documentației depusă, PUZ-ul propus respectă condițiile din Regulamentul Local de Urbanism aferent PUG-ului municipiului Bistrița cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;*

 *- nu sunt afectate planuri urbanistice în vigoare sau propuse; în zonă nu există studii de urbanism recente;*

 *- modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe;*

 *- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

 *- terenul studiat nu este expus riscurilor naturale (fenomene de instabilitate, inundabilitate ș.a.).*

 *Factorul de mediu apă: alimentarea cu apă se va realiza din rețeaua existentă în zonă, evacuarea apei uzate menajere în rețeaua de canalizare a municipiului.*

 *Factorul de mediu aer: principalele surse de poluare a aerului sunt traficul auto și arderea combustibilului pentru încălzire, dar efectele nu vor fi semnificative.*

 *Factorul de mediu sol: nu va fi afectat în condiţiile respectării măsurilor propuse şi a depozitării corespunzătoare de materiale, deșeuri ş.a.*

*Planul nu va avea efecte negative asupra mediului.*

*Zona studiată prin PUZ și numărul populației posibil să fie afectată sunt restrânse.*

 *Anunţul public privind depunerea solicitării de emitere a avizului de mediu/declanșarea etapei de încadrare a fost mediatizate prin publicare în presa locală, afişare pe site-ul şi la sediul A.P.M. Bistriţa-Năsăud.*

 *Nu s-au înregistrat observaţii sau comentarii din partea publicului interesat.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odata cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc conditiile cerute de legislatia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei finale revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU AVIZE, ACORDURI, AUTORIZAŢII,

biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Mariana Gal